અમદાવાદ શહેરના નારોલ વિસ્તારમાં આવેલી ચિરીપાલ ગ્રુપ નંદન ડેનીમ કંપનીમાં લાગેલી આગથી અનેક સવાલો ઉભા થયા છે આ કંપનીમાં અવારનવાર આગની ઘટનાઓ છતાં ફાયરબ્રિગેડ તંત્ર દ્વારા કોઈ જ કાર્યવાહી કરવામાં નહી આવતા ગઈકાલે લાગેલી આગમાં ૭ શ્રમિકોનો ભોગ લેવાયો છે આ ઘટનાથી ભારે હોબાળો મચી જતાં આખરે નારોલ પોલીસ સ્ટેશનમાં ચિરીપાલ ગ્રુપના માલિકો અને અધિકારીઓ સહિત કુલ ૭ વ્યક્તિઓ વિરૂધ્ધ ગુનો દાખલ કરવામાં આવ્યો હતો બીજીબાજુ મૃતક શ્રમિકોના પરિવારજનોમાં ભારે રોષ જાવા મળતો હતો. વી. એસ. હોસ્પિટલમાં  મૃતદેહ સ્વીકારવાનો પરિવારજનોએ ઈન્કાર કરી દેતા વાતાવરણ તંગ બની ગયું છે.